
ΑΠΟΦΑΣΕΙ Σ 

Αριθ. Φ.337.1/170857/Σ. 235 (1) 

Καθορισμός ποσοστού γυναικών που θα εισαχθούν στα 
ΑΣΕΙ-ΣΣΥ και ποσοστού ανδρών που θα εισαχθούν 
στην ΣΑΝ κατά το Ακαδημαϊκό Έτος 2000-2001. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τα άρθρα 1 και 11 (παράγραφος 4) του Ν. 1911/90 
«Εισαγωγή των γυναικών στις Ανώτατες Στρατιωτικές 
Σχολές, «ρύθμιση Στρατολογικών θεμάτων και άλλες δια¬ 
τάξεις» (ΦΕΚ 166/Α’). 

β. Το άρθρο 25 του Ν. 2109/92 «Ρύθμιση θεμάτων εκ- 
παιδεύσεως, στρατολογίας, καταστάσεων του προσωπι¬ 
κού των Ενόπλων Δυνάμεων και άλλες διατάξεις» (ΦΕΚ 
205/Α/29.12.1992). 


γ. Την γνωμάτευση υπ’ αριθ. 13 της 23ης/1999 Συνε- 
δριάσεως ΣΑΓΕ. 

δ. Το γεγονός ότι με την παρούσα απόφαση δεν προκα- 
λείται πρόσθετη επιβάρυνση στον Κρατικό Προϋπολογι¬ 
σμό, αποφασίζουμε: 

Άρθρο 1 

1. Το ποσοστό εισαγωγής γυναικών στα ΑΣΕΙ και ΣΣΥ, 
καθώς και το ποσοστό των ανδρών που θα εισαχθούν 
στην ΣΑΝ κατά το Ακαδημαϊκό Έτος 2000-2001 , καθορί¬ 
ζεται όπως παρακάτω: 

α. ΑΣΕΙ 

(1) Στρατιωτική Σχολή Ευελπίδων (ΣΣΕ): Μόνο στο Τμή¬ 
μα Σωμάτων: 10%. 

(2) Σχολή Ικάρων (ΣΙ): Όλα τα τμήματα 15%, πλην του 
Τμήματος Ιπταμένων. 

(3) Στρατιωτική Σχολή Αξιωματικών Σωμάτων (ΣΣΑΣ): 

Όλα τα Τμήματα: 15%. 

(4) Σχολή Αξιωματικών Νοσηλευτικής (ΣΑΝ): 

Ποσοστό ανδρών: 15%. 

βΣΣΥ 

(1) Σχολή Μονίμων Υπαξιωματικών του Στρατού Ξηράς 
(ΣΜΥ)/Τμήμα Διοικητικών: 10%. 

(2) Σχολή Τεχνικών Υπαξιωματικών Αεροπορίας της Πο¬ 
λεμικής Αεροπορίας (ΣΤΥΑ): 5%. 

(3) Σχολή Υπαξιωματικών Διοικητικών της Πολεμικής Α¬ 
εροπορίας (ΣΥΔ): 5%. 

(4) Σχολή Ιπταμένων Ραδιοναυτίλων (ΣΙΡ): Να μηνεισα- 
χθούν ούτε άνδρες, ούτε γυναίκες κατά το ακαδημαϊκό 
έτος 2000-2001. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύει από τη δημοσίευσή της. 

Αθήνα, 21 Ιανουάριου 2000 

Ο ΥΠΟΥΡΓΟΣ 

ΑΘΑΝΑΣΙΟΣ-ΑΠΟΣΤΟΛΟΣ ΤΣΟΧΑΤΖΟΠΟΥΛΟΣ 

□ 

Αριθ. 1004368/5270/0014Α (2) 

Τροποποίηση της 1040588/1700/528/0014/8.4.1997 ΠΟΑ. 

1128 απόφασης Υπ. Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 «για την 

εφαρμογή του φόρου προστιθέμενης αξίας και άλλες δια¬ 
τάξεις» (ΦΕΚ 125/Α'), όπως ισχύει: 

α) της περίπτωσης (στ) της παραγράφου 1 του άρθρου 

22 , 

β) της παραγράφου 2 του άρθρου 54, και 

γ) της παραγράφου 3 του άρθρου 58. 

2. Τις διατάξεις της παραγράφου 10 του άρθρου 15 της 
οδηγίας 77/388/ΕΟΚ, όπως ισχύει. 

3 Τα άρθρα 3 και 4 του Πρωτοκόλλου της 8ης Απριλίου 
1965,για τα προνόμια και τις Ασυλίες των Ευρωπαϊκών 
Κοινοτήτων. 

4. Την ανάγκη παροχής διευκολύνσεων για την εκτέλε¬ 
ση ερευνητικών προγραμμάτων από τα Ανώτατα Εκπαι¬ 
δευτικά Ιδρύματα και από τα Ιδρύματα Τεχνολογίας και 
Έρευνας που συμβάλλονται με την Ευρωπαϊκή Επιτροπή. 

5. Την απόφαση μας αριθ. 1040588/1700/528/0014/ 
8.4.97-ΠΟΛ.1128. 

6. Την απόφασή μας αριθ. πρωτ. 1031790/2051/575/ 
ΠΟΑ. 1078/2-4-91 όπως ισχύει. 

7. Την απόφαση μας αριθ. πρωτ. 1020602/432/ΠΟΛ. 
1049/9.1.93 όπως ισχύει. 

8 Την υπ’ αριθ. 1107147/1239/Α006/4.10.1996 (ΦΕΚ 
922/Β) κοινή απόφαση του πρωθυπουργού και του Υ¬ 
πουργού Οικονομικών «περί ανάθεσης αρμοδιοτήτων Υ¬ 
πουργού Οικονομικών στους Υφυπουργούς Οικονομι¬ 
κών». 

9. Ότι η παρούσα απόφαση δεν προκαλεί δαπάνη για 
τον κρατικό προϋπολογισμό, αποφασίζουμε: 

Άρθρο 1 

Η απόφασή μας αριθ. 1040588/1700/528/0014/8.4.97 - 
ΠΟΑ 1128, με την οποία καθορίστηκε η διαδικασία κατα¬ 
βολής ΦΠΑ, κατά την αγορά εισαγωγή ή ενδοκοινοτική 
απόκτηση καινούργιου μηχανολογικού και λοιπού εξοπλι¬ 
σμού, καθώς και τη λήψη Υπηρεσιών που πραγματοποι¬ 
ούνται από Ανώτατα Εκπαιδευτικά Ιδρύματα ή Ιδρύματα 
Τεχνολογίας και Έρευνας, τα οποία συμβάλλονται με την 
Ευρωπαϊκή Επιτροπή, για την πραγματοποίηση ερευνητι¬ 
κών προγραμμάτων για λογαριασμό της, εφαρμόζεται και 
για συμβάσεις που είχαν υπογράφει πριν την έκδοση της 
απόφασης αυτής (8-4-97), για το ανεκτέλεστο μέρος των 
συμβάσεων αυτών. 

Άρθρο 2 

Γιατην εφαρμογή του άρθρου 1 τα δικαιούχο πρόσωπα, 
υποχρεούνται να υποβάλλουν στην αρμόδια Δ.Ο.Υ. τις εν 
λόγω συμβάσεις, καθώς και τα απαραίτητα στοιχεία, από 
τα οποία προκύπτει το ανεκτέλεστο μέρος των συμβά¬ 
σεων αυτών. Τέτοια στοιχεία είναι κυρίως, κατάσταση 
δαπανών που έχουν πραγματοποιηθεί για κάθε συγκεκρι¬ 
μένη σύμβαση, αντίγραφα καταστάσεων κόστους που 
έχουν ήδη υποβληθεί στην Ευρωπαϊκή Επιτροπή για χρη¬ 
ματοδότηση, καθώς και έγγραφα από τα οποία προκύπτει 
η αποδοχή του κόστους από την Ε. Επιτροπή. 

Κατά τα λοιπά εφαρμόζεται η διαδικασία της απόφασης 
ΠΟΑ 1128/97. 

Άρθρο 3 

Μεταβατικές διατάξεις 

1. Εισαγωγές αγαθών από τρίτες χώρες που έχουν 
πραγματοποιηθεί από 8.4.1997 και μετά (ημερομηνία έκ¬ 
δοσης της απόφασης μας ΠΟΑ 1128/97), για τις οποίες 
εκκρεμούνσυσταθείσες παρακαταθήκες, μπορούν να τα¬ 


κτοποιηθούν, εφόσον υποβληθούν στην αρμόδια ΔΟΥ τα 
στοιχεία που καθορίζονται στο άρθρο 2 της παρούσας και 
αποδειχθεί ότι ο αναλογών στις πράξεις αυτές ΦΠΑ, δεν 
έχει ζητηθεί από την Ευρωπαϊκή Επιτροπή. Προς το σκο¬ 
πό αυτό και προκειμένου ο αρμόδιος Προϊστάμενος 
Δ.Ο.Υ. να χορηγήσει την προβλεπόμενη από την παρά¬ 
γραφο 2 του άρθρου 3 της απόφασης ΠΟΑ 1128/97 βε¬ 
βαίωση, απαιτείται η προσκόμιση των καταστάσεων κό¬ 
στους που υποβλήθηκαν για χρηματοδότηση στην Ευρω¬ 
παϊκή Επιτροπή μετά την ανωτέρω ημερομηνία (8.4.97). 

2. Η ανωτέρω τακτοποίηση θα γίνει με την υποβολήτρο- 
ποποιητικών περιοδικών ή εκκαθαριστικών δηλώσεων 
ΦΠΑ και η καταβολή του οφειλόμενου φόρου θα γίνει χω¬ 
ρίς την επιβολή προσαυξήσεων ή προστίμων εφόσον οι 
τροποποιητικές δηλώσεις υποβληθούν μέχρι 31.3.2000. 

3. Οι διατάξεις του άρθρου αυτού εφαρμόζονται ανά¬ 
λογα και για συμβάσεις που έχουν υπογράφει μετά τις 
8.4.1997 και δεντηρήθηκε η προβλεπόμενη διαδικασία α¬ 
πό την απόφαση ΠΟΑ. 1128/97. 

Άρθρο 4 

1. Η παράγραφος 3 του άρθρου 2 της απόφασης ΠΟΑ 
1128/97, με την οποία προβλέπεται υποβολή δήλωσης 
μεταβολής σε κάθε περίπτωση υπογραφής νέας σύμβα¬ 
σης εκτέλεσης ερευνητικού προγράμματος, διαγράφε¬ 
ται. 

2. Τα πρόσωπα που εμπίπτουν στις διατάξεις της α¬ 
πόφασής μας αριθ. 1040588/1700/528/0014/8.4.97 - 
ΠΟΑ 1128, και της παρούσας, υποχρεούνται να υπο¬ 
βάλλουν στον αρμόδιο Προϊστάμενο Δ.Ο.Υ. αντίγραφα 
των καταστάσεων κόστους που υποβάλλονται για χρη¬ 
ματοδότηση στην Ε. Επιτροπή, καθώς και σχετικό έγ¬ 
γραφο από το οποίο θα αποδεικνύεται η αποδοχή της 
χρηματοδότησης από αυτήν. Σε περίπτωση κατά την ο¬ 
ποία υπάρχει διαφοροποίηση των δεδομένων, με βάση 
τα οποία ακολουθήθηκε η διαδικασία των αποφάσεων 
αυτών (απόρριψη δαπάνης, τροποποίηση ποσοστού 
χρηματοδότησης), τα δικαιούχο πρόσωπα υποχρεού- 
νται να προβούν στις απαιτούμενες διορθώσεις με την 
υποβολή τροποποιητικής περιοδικής ή εκκαθαριστικής 
δήλωσης ΦΠΑ χωρίς προσαυξήσεις και πρόστιμα, κατά 
τον χρόνο που διαπιστώθηκαν οι συγκεκριμένες διαφο¬ 
ροποιήσεις. 

Άρθρο 5 

1. Οι διατάξεις της απόφασης μας με αριθ. 1040588/ 
1700/528/ΠΟΛ 1128/ 97και της παρούσας, εφαρμόζονται 
ανάλογα και για κάθε άλλο ινστιτούτο ή κέντρο έρευνας 
που εποπτεύεται από το δημόσιο γενικά, μη κατονομαζό¬ 
μενο στην ΠΟΑ. 1128/97 ΑΥΟ. 

2. Αρμόδιος να κρίνει για την υπαγωγή ή όχι κάθε ερευ¬ 
νητικού προγράμματος στις διατάξεις της ΠΟΑ. 1128/97 
ΑΥΟ και της παρούσας, είναι ο αρμόδιος προϊστάμενος 
ΔΟΥ, στον οποίο υποβάλλονται οι σχετικές συμβάσεις και 
κάθε άλλο στοιχείο απαραίτητο, προκειμένου να κρίνει 
για την πλήρωση ή όχι των προϋποθέσεων. 

Άρθρο 6 

1. Τα πρόσωπα που εμπίπτουν στις διατάξεις της από¬ 
φασης μας αριθ. 1040588/1700/ 528/0014 /8.4.97 - 
ΠΟΑ. 1128, και της παρούσας, υποχρεούνται στην εφαρ¬ 
μογή της διαδικασίας που καθορίζεται από τις αποφάσεις 
αυτές. 

2. Τα ανωτέρω πρόσωπα μπορούν, αντί της αναστολής 
καταβολής του ΦΠΑ να εφαρμόζουν το κανονικό καθε¬ 
στώς ΦΠΑ, καταβάλλοντας τον αναλογούντα ΦΠΑ στις α¬ 
γορές, εισαγωγές, ενδοκοινοτικές αποκτήσεις και στις 
λήψεις υπηρεσιών, και εφαρμόζοντας τη διαδικασία της 
απόφασης μας αριθ. ΠΟΑ. 1078/91 για την επιστροφή του 
ΦΠΑ, κατά το μέρος των εσόδων που προέρχονται από 
κοινοτική χρηματοδότηση. 

3. Η διαδικασία της απόφασης μας αριθ.πρωτ. 1020602/ 
432/ΠΟΛ. 1049/9-1 -93 όπως ισχύει, περί επιστροφής ΦΠΑ 
στην Ευρωπαϊκή Επιτροπή παύει να ισχύει, όσον αφορά 
δαπάνες για εκτέλεση ερευνητικών προγραμμάτων στη 
χώρα μας, από 1.1.2000. 

Άρθρο 7 
Έναρξη ισχύος 

Η απόφαση αυτή που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 14 Ιανουάριου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 36030 (3) 

Κανονισμός κατάρτισης και τήρησης επίσημου μητρώου 
εργαστηρίων συνεργαζομένων με τον Οργανισμό Πι¬ 
στοποίησης και Επίβλεψης Γεωργικών Προϊόντων 

Ο.Π.Ε.ΓΕ.Π. (Ν.Π.Ι.Δ.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων30,32 παρ. 2 εδ. γ' & η', 40 παρ. 
2 Ν. 2637/1998 (ΦΕΚ 200/Α71998), Σύσταση Οργανισμού 
Πιστοποίησης Λογαριασμών, Οργανισμού Πληρωμών και Ε¬ 
λέγχου Κοινοτικών Ενισχύσεων Προσανατολισμού και Εγ¬ 
γυήσεων, Οργανισμού Πιστοποίησης και Επίβλεψης Γεωρ- 
γικών Προϊόντων, Γενικών Διευθύνσεων και θέσεων προσω¬ 
πικού στο Υπουργείο Γεωργίας και «Εταιρείας Αξιοποίησης 
Αγροτικής Γης» Α. Ε. και άλλες διατάξεις. 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985), 
όπως αυτό προστέθηκε με το άρθρο 27 του Ν. 2081/1992 
«Ρύθμιση του θεσμού των Επιμελητηρίων, τροποποίηση 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 154/ 
Α71992) και τροποποιήθηκε με την περίπτωση α'τηςπα- 
ραγρ. 2του άρθρου 1 του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ 38/Α71997). 

3. Την 3/11 η/4.11.1999 απόφαση του Δ. Σ. του 
Ο.Π.Ε.ΓΕ.Π. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του Κρατικού 
Προϋπολογισμού και του Προϋπολογισμού του Ν.Π.Ι.Δ. 
Ο.Π.Ε.ΓΕ.Π. - Οργανισμός Πιστοποίησης και Επίβλεψης 
Γεωργικών Προϊόντων ΑΟΠΟ-ΟΕΒΤ, αποφασίζουμε: 

Άρθρο 1 

Σκοπός 

Ο Ο.Π.Ε.ΓΕ.Π. στο πλαίσιο των αρμοδιοτήτων του και 
για την εξυπηρέτηση των αναγκών ελέγχου, επίβλεψης, 


προστασίας και πιστοποίησης των αγροτικών προϊόντων, 
προβαίνει στην κατάρτιση και τήρηση Επίσημου Μητρώ¬ 
ου Συνεργαζόμενων Εργαστηρίων. 

Σκοπός της παρούσας είναι ο καθορισμός των διαδικα¬ 
σιών σύμφωνα με τις οποίες εργαστήρια αναλύσεων ή/και 
δοκιμών εγγράφονται στο Επίσημο Μητρώο Συνεργαζό- 
μενων Εργαστηρίωντου Ο.Π.Ε.ΓΕ.Π, που στο εξής καιχά- 
ριν συντομίας θα αναφέρεται ως Μητρώο Εργαστηρίων. 

Η εγγραφή στο επίσημο Μητρώο Εργαστηρίων του 
Ο. Π. Ε. ΓΕ. Π είναι προαιρετική και πραγματοποιείται υστέ¬ 
ρα από αίτηση του νόμιμου εκπροσώπου του εργαστηρί¬ 
ου σύμφωνα με σχετική προκήρυξη του Ο.Π.Ε.ΓΕ.Π. 

Άρθρο 2 

Προϋποθέσεις εγγραφής 

Στο Μητρώο Εργαστηρίωντου Ο.Π.Ε.ΓΕ.Π. εγγράφο- 
νται εργαστήρια της ημεδαπής που έχουν δραστηριότη¬ 
τα σχετική προς το αντικείμενο του Ο.Π.Ε.ΓΕ.Π και πλη¬ 
ρούν τις παρακάτω προϋποθέσεις: 

1. Είναι διαπιστευμένα σύμφωνα με το Ευρωπαϊκό Πρό¬ 
τυπο ΕΝ 45001, από τον φορέα διαπίστευσης που αναφέ- 
ρεται στο Ν. 2231/94 (ΦΕΚ 139 Α’) ή από άλλους αρμόδι¬ 
ους φορείςτων κρατών- μελών της Ευρωπαϊκής Ένωσης. 

2. Δεν είναι διαπιστευμένα και συμμορφώνονται με τις 
ακόλουθες απαιτήσεις: 

α. Διαθέτουν αυτοτελή νομική υπόσταση. 

β. Εφαρμόζουν επίσημες μεθόδους αναλύσεων ή/και 
δοκιμών όπως: 

ί. Μεθόδους που έχουν θεσπιστεί από τα Κοινοτικά Ερ¬ 
γαστήρια Αναφοράς. 

ϋ. Μεθόδους - πρότυπα Ευρωπαϊκών ή Διεθνών Οργανι¬ 
σμών Τ υποποίησης. 

ίϋ. Μεθόδους Ευρωπαϊκών ή Διεθνών Οργανισμών. 

ίν. Επικυρωμένες μεθόδους, σύμφωνα με τις απαιτή¬ 
σεις της Κοινοτικής Νομοθεσίας. 

ν. Μεθόδους που έχουν καταστεί πρότυπα Εθνικών Ορ¬ 
γανισμών Τ υποποίησης. 

γ. Χρησιμοποιούν υλικά αναφοράς ή τουλάχιστον πρό¬ 
τυπες ουσίες. 

δ. Τηρούν αναλυτική περιγραφή των μεθόδων δοκιμών, 
ε. Τηρούν αρχείο καταγραφής και συντήρησης του εργα¬ 
στηριακού εξοπλισμού. 

στ. Τηρούν αρχείο προσόντων, εμπειρίας και επιμόρ¬ 
φωσης επιστημονικού και τεχνικού προσωπικού. 

ζ. Τηρούν αρχείο εισερχόμενων δειγμάτων και εξερχό- 
μενων εκθέσεων, των αναλύσεων ή/και δοκιμών που 
πραγματοποιούν. 

Άρθρο 3 

Διαδικασία εγγραφής. 

1. Με απόφαση του Δ.Σ. του Ο.Π.Ε.ΓΕ.Π. προκηρύσσε¬ 
ται η εγγραφή εργαστηρίων στο Μητρώο Εργαστηρίων 
του Ο.Π.Ε.ΓΕ.Π. 

2. Τα ενδιαφερόμενο εργαστήρια δια του νομίμου εκ¬ 
προσώπου τους υποβάλλουν στον Ο.Π.Ε.ΓΕ.Π συμπλη¬ 
ρωμένο Έντυπο - Αίτηση που εκδίδει ο Ο.Π.Ε.ΓΕ.Π. 

3. Τα διαπιστευμένα εργαστήρια, παράγραφος 1, άρ¬ 
θρο 2 της παρούσας, υποβάλλουν τα σχετικά έγγραφα 
του φορέα διαπίστευσής τους. 

4. Τα μη διαπιστευμένα εργαστήρια υποβάλλουν δήλω¬ 
ση με την οποία βεβαιώνουν την συμμόρφωσή τους στις 
απαιτήσεις παραγράφου 2 του άρθρου 2 της παρούσας. 

5. Το Δ.Σ. του Ο.Π.Ε.ΓΕ.Π με απόφαση του συγκροτεί 
Ομάδα Αξιολόγησης των μη διαπιστευμένων εργαστη¬ 
ρίων και καθορίζει τη διαδικασία αξιολόγησης. Η Ομάδα 
Αξιολόγησης υποβάλλει στον Ο.Π.Ε.ΓΕ.Π. αιτιολογημένη 
έκθεση για κάθε ένα εργαστήριο. 

6. Τα διαπιστευμένα εργαστήρια εγγράφονται στο Μη¬ 
τρώο Εργαστηρίων με απόφαση του Δ.Σ. του Ο.Π.Ε.ΓΕ.Π. 
χωρίς άλλη προϋπόθεση. 

7. Τα μη διαπιστευμένα εργαστήρια εγγράφονται 
στο Μητρώο Εργαστηρίων με απόφαση του Δ.Σ. του 
Ο.Π.Ε.ΓΕ.Π. υπό την προϋπόθεση θετικής έκθεσης της 
ομάδος αξιολόγησης της παραγράφου 5 του άρθρου 3 
της παρούσας. 

Άρθρο 4 

Διατήρηση Εγγραφής - Διαγραφή. 

1. Κατά την πρώτη τετραετία της εγγραφής τους στο 
Μητρώο Εργαστηρίων του Ο.Π.Ε.ΓΕ.Π. τα εργαστήρια 
της παραγράφου 1, του άρθρου 2 της παρούσας, θέτουν 
στη διάθεση του Ο Π.Ε.ΓΕ.Π. όλα τα απαραίτητα έγγρα¬ 
φα και τις εκθέσεις του φορέα διαπίστευσης τους. Μετά 
την παρέλευση της πρώτης τετραετίας, τα εν λόγω εργα¬ 
στήρια υποχρεούνται να υποβάλλουν στον Ο.Π.Ε.ΓΕ.Π. 
τα σχετικά έγγραφα παράτασης της διαπίστευσης τους ή 
να γνωστοποιήσουν άμεσα την αναστολή της. 

2. Τα εργαστήρια της παραγράφου 2, του άρθρου 2 
της παρούσας παραμένουν εγγεγραμμένα στο Μητρώο 
Εργαστηρίων εφόσον: 

α. Προσκομίζουν κάθε απαραίτητο έγγραφο ή στοιχείο 
που καθορίζεται με απόφαση του Δ.Σ. του Ο.Π.Ε.ΓΕ.Π. 

β Ανταποκρίνονται με επιτυχία στις επιθεωρήσεις που 
διενεργεί ο Ο.Π.Ε.ΓΕ.Π για τη διαπίστωση της τήρησης 
των απαιτήσεων της παραγράφου 2 του άρθρου 2 της πα¬ 
ρούσας. 

γ. Ανταποκρίνονται με επιτυχία στην αξιολόγηση που 
πραγματοποιεί ο Ο.Π.Ε.ΓΕ.Π. μέσω διεργαστηριακών 
συγκρίσεων και άλλων μεθόδων. 

3. Με απόφαση του Δ.Σ. του Ο.Π.Ε.ΓΕ.Π., διαγράφονται 
απότο Μητρώο Εργαστηρίωντα εργαστήρια που παύουν 
να ανταποκρίνονται στους όρους, τις προϋποθέσεις και 
τις υποχρεώσεις που περιγράφονται στην παρούσα. 

4. Εργαστήρια που διαγράφτηκαν είναι δυνατόν να ε- 
πανεγγραφούν στο επίσημο μητρώο του Ο.Π.Ε.ΓΕ.Π. με¬ 
τά την παρέλευση τουλάχιστον ενός εξαμήνου από την 
έκδοση απόφασης διαγραφής και υπό τις προϋποθέσεις 
της παρούσας. 

Άρθρο 5 

Επιλογή Εργαστηρίων - Κατανομή δειγμάτων. 

1. Η επιλογή εργαστηρίου για την διενέργεια αναλύ¬ 
σεων ή/και δοκιμών πραγματοποιείται από: 

α. Εργαστήριαπου εποπτεύονται απότο Υπουργείο Γεωργίας 

β. Εργαστήρια του ευρύτερου δημόσιου τομέα 

γ. Ιδιωτικά εργαστήρια καθώς και εργαστήρια της Ευ¬ 
ρωπαϊκής Ένωσης ή τρίτων χωρών. 

2. Σε περίπτωση επειγουσών αναγκών με αιτιολογημέ¬ 
νη απόφαση του Δ.Σ. του Ο.Π.Ε.ΓΕ.Π. ανατίθενται αναλύ¬ 
σεις ή/και δοκιμές σε εργαστήρια εγνωσμένου κύρους 
που δεν είναι εγγεγραμμένα στο επίσημο μητρώο του. 

3. Ο Ο.Π.Ε.ΓΕ.Π. κατανέμει τα προς ανάλυση δείγματα 
στα εργαστήρια που είναι εγγεγραμμένα στο Επίσημο 
Μητρώο, λαμβάνοντας υπόψη: 


α. Τη γεωγραφική θέση του εργαστηρίου, 

β. Τους όρους υγιούς ανταγωνισμού σχετικά με το κό¬ 
στος των εργαστηριακών αναλύσεων, 

γ. Τη δυνατότητα άμεσης εξυπηρέτησης των αναγκών 
του. 

Με αποφάσεις του Δ.Σ. του Ο.Π.Ε.ΓΕ.Π. καθορίζεται κα¬ 
τά περίπτωση κάθε αναγκαίο θέμα και λεπτομέρεια της 
συνεργασίας των εργαστηρίων που εγγράφονται στο επί¬ 
σημο μητρώο του Ο.Π.Ε.ΓΕ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2000 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

□ 

Αριθ. 78977/2399 (4) 

Ορισμός εκκαθαρίστριας αρχής για την τακτοποίηση λο¬ 
γαριασμών της ναυτικής κινητής και ναυτικής κινητο- 
δορυφορικής υπηρεσίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 71/75 «περί κυρώσεως των τελι¬ 
κών πράξεων της Παγκόσμιας Διοικητικής Διασκέψεως 
Τηλεγραφίας και Τηλεφωνίας» (Γενεύη 1973). 

2. Τις διατάξεις του Ν. 1504/1984 «Περί κυρώσεως της 
Διεθνούς Συμβάσεως Τηλεπικοινωνιών (ΝΑΪΡΟΜΠ11982) 
και των παραρτημάτων και πρωτοκόλλων». 

3. Τις διατάξεις του άρθρου 66 του Κανονισμού Ραδιοε¬ 
πικοινωνιών (Γενεύη 1979 που κυρώθηκε με τον Ν. 
1843/89). 

4. Τη σύσταση ϋ90/Ρ111 της ΟΟΙΤΤ. 

5. Το με αριθμ. 450/23-1-1981 έγγραφο της ΨΙΤ. 

6. Τις διατάξεις του Π.Δ. 362/83 «Κανονισμός εγκατά¬ 
στασης και λειτουργίας σε ελληνικά πλοία τερματικών δο¬ 
ρυφορικών συσκευών» (επίγειων σταθμών πλοίων). 

7. Τις διατάξεις του Π.Δ. 362/84 «Θέση σ’ εφαρμογή Κα¬ 
νονισμού Τηλεπικοινωνιών των Ελληνικών Εμπορικών 
Πλοίων» (124/Α'). 

8. Τη με αριθμ. 79324/13.7.1994 απόφαση του Υπουρ¬ 
γού Μεταφορών και Επικοινωνιών «Ορισμός εκκαθαρι- 
στριών εταιρειών για την λογιστική τακτοποίηση λογα¬ 
ριασμών της ναυτικής κινητής και ναυτικής κινητοδορυ- 
φορικής υπηρεσίας», όπως τροποποιήθηκε με την αριθ. 
65968/28.6.99 όμοια. 

9. Τις διατάξεις του άρθρου 29Ατου Ν. 1558/85 (Α/137) 
«Κυβέρνηση και Κυβερνητικά Όργανα» όπως το άρθρο 
αυτό προστέθηκε με το άρθρο 27 του Ν. 2081/92 (Α/159) 
και αντικαταστάθηκε με το άρθρο 1, παρ. 2α του Ν. 
2469/97 (Α/38) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

10. Την 625/11.11.98 απόφαση του Πρωθυπουργού και 
του Υπουργού Μεταφορών και Επικοινωνιών «ανάθεση 
αρμοδιοτήτων του Υπουργού Μεταφορών και Επικοινω¬ 
νιών στον Υφυπουργό Μεταφορών και Επικοινωνιών. 

11. Την από 14.10.99 αίτηση της Εταιρείας «ΑΝΔΡΕΑΣ 
ΜΑΡΤΙΝΟΣ -ΑΛΕΞΑΝΔΡΑ ΜΑΡΤΙΝΟΥ Ο.Ε.» 

12. Το με αριθ. 64079/24.11.99 έγγραφο της Εισαγγε¬ 
λίας Πρωτοδικών Αθηνών. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1547 


13. Το με αριθ. 233.22/58811/1.12.99.έγγραφοτου ΟΤΕ 
που διατυπώνεται η σύμφωνη γνώμη του, αποφασίζουμε: 

1. Ορίζουμε την Εταιρεία, «ΑΝΔΡΕΑΣ ΜΑΡΤΙΝΟΣ - ΑΛΕ¬ 
ΞΑΝΔΡΑ ΜΑΡΤΙΝΟΥ Ο.Ε.» με διακριτικό τίτλο « ΜΙΝΕΡΒΑ 
ΜΑΡΙΝ», Λ. Βουλιαγμένης 141-143 και Αιόλου - Βούλα, 
σαν εκκαθαρίστρια αρχή, για την εκμετάλλευση, εκκαθά¬ 
ριση καιλογιστικήτακτοποίηση λογαριασμώντης κινητής 
ναυτικής υπηρεσίας. 

2. Ο χαρακτηριστικός κωδικός αριθμός αναγνωρίσεως 
(ΟΙΑΟ) της ανωτέρω εκκαθαρίστριας αρχής είναι <3Η 15. 

3. Η Εταιρεία είναι υποχρεωμένη: 

α) Να ενημερώνει αμέσως και ανελλιπώς το Υπουργείο 
Μεταφορών και Επικοινωνιών για την ανάληψη εκκαθάρι¬ 
σης λογαριασμών νέων πλοίων ως και για την καταγγελία 
σχετικών συμβάσεων. 

β) Να εξοφλεί τους σχετικούς λογαριασμούς μέσα στις 
οριζόμενες κάθε φορά προθεσμίες. 

γ) Να ενημερώνει τους συμβεβλημένους μ’ αυτή κινη¬ 
τούς σταθμούς για την υποχρέωση τους να χρησιμοποι¬ 
ούν κανονικά το ΟΙΑΟ τους, και να το γνωστοποιεί σ’ όλες 
τις ενδιαφερόμενες υπηρεσίες και παράκτιους σταθμούς. 

4. Η μη τήρηση των όρων και κανονισμών εκμετάλλευ¬ 
σης και λογιστικής τακτοποίησης λογαριασμών της κινη¬ 
τής ναυτικής υπηρεσίας και των ανωτέρω υποχρεώσεων 
συνεπάγεται την ανάκληση της άδειας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2000 

Ο ΥΦΥΠΟΥΡΓΟΣ 

ΝIΚΟΛΑΟΣ ΣΑΛΑΓΙ ΑΝ Ν ΗΣ 

□ 

Αριθ. 78633 (5) 

Ελεύθερη κυκλοφορία τερματικού τηλεπικοινωνιακού 
εξοπλισμού. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1780/1988 άρθρο 8παράγραφος 2 (ΦΕΚ114/Α'/ 
88) «περί λειτουργίας ερασιτεχνικών και πειραματικών 
σταθμών ασυρμάτου, ειδικών ραδιοδικτύων και ιδρύσεως 
Υπηρεσίας Ελέγχου Ραδιοεκπομπών». 

2. Τις με αρ. 95/01, 98/02, 98/12, 98/13, 98/14, 98/20, 
98/21,98/22 αποφάσεις της Ευρωπαϊκής Επιτροπής Ρα¬ 
διοεπικοινωνιών. 

3. Το Ν. 2246/94. 

4. Το Ν. 942/1979 (ΦΕΚ 155/Α') «περί κυρώσεως συμ¬ 
φωνιών αφορωσών εις τον Διεθνή Οργανισμό Ναυτι¬ 
λιακών Δορυφόρων (ΙΝΜΑΒ8ΑΤ)», όπως τροποποιή¬ 
θηκε από τους Νόμους 1779/1988 (ΦΕΚ 112/Α') και 
2037/1992 (ΦΕΚ61/Α'). 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

1. Επιτρέπεται η ελεύθερη κατοχή και χρήση του ασύρ¬ 
ματου τερματικού τηλεπικοινωνιακού εξοπλισμού του 
επισυναπτόμενου Παραρτήματος, που αποτελεί αναπό¬ 
σπαστο μέρος της παρούσας απόφασης, υπό την προϋ- 
πόβεση ότι ο εξοπλισμός λειτουργεί σε εναρμονισμένες 
συχνότητες που έχουν απονεμηθεί στις αντίστοιχες τηλε¬ 
πικοινωνιακές υπηρεσίες και πληροί τα αντίστοιχα κοινά 
πρότυπα του ΕΤ8Ι. 


2. Η απόφαση αυτή εφαρμόζεται μόνον όσον αφορά την 
κατοχή, κυκλοφορία και χρήση του εξοπλισμού και με την 
επιφύλαξη τήρησης της τελωνειακής και φορολογικής 
νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2000 

Ο ΥΦΥΠΟΥΡΓΟΣ 

ΝΙΚΟΛΑΟΣ ΣΑΛΑΓΙΑΝΝΗΣ 


ΠΑΡΑΡΤΗΜΑ 

Ασύρματος τερματικός τηλεπικοινωνιακός εξοπλισμός 
του πεδίου εφαρμογήςτης παρούσας Απόφασης με αριθ. 
78633/2000 του Υπουργού Μεταφορών και Επικοινωνιών 
του οποίου επιτρέπεται η κατοχή, κυκλοφορία και χρήση 
υπό τους όρους και προϋποθέσεις που αναφέρονται σ’ 
αυτήν. 

α. Κινητά τηλέφωνα 03Μ 

β. Κινητά τηλέφωνα 003 1800 

γ. Κινητός εξοπλισμός ϋΕΟΤ 

δ. Τερματικά ΙΝΜΑΒ3ΑΤ-0, ΙΝΜΑΡ3ΑΤ-Μ, ΙΝΜΑΒ3ΑΤ- 
ϋ, ΙΝΜΑΒ3ΑΤ -ΜΙΝΙ Μ για εφαρμογές της κινητής υπηρε¬ 
σίας ξηράς που λειτουργούν στις ζώνες συχνοτήτων που 
χρησιμοποιούνται από τον ΙΝΜΑΒ3ΑΤ 1525-1559 ΜΗζ 
(Διάστημα - Γη) εκτός από τη ζώνη 1544-1545 ΜΗζ και 

1626.5 -1660,5 ΜΗζ (Γη - Διάστημα) εκτός από τη ζώνη 

1645.5 -1646,5 ΜΗζ υπό τον έλεγχο του δορυφορικού συ¬ 
στήματος που παρέχει επικοινωνίες δεδομένων χαμηλού 
ρυθμού , και είναι σύμφωνα με το ΤΒΒ -026 ή το Πρότυπο 
ΕΤ3 300254 του ΕΤ3Ι). 

□ 

Αριθ. 51967 (6) 

Τροποποίηση της 2523/24.3.93 απόφασης της Νομαρ¬ 
χίας Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1) Την 2523/24.3.93 απόφαση της Νομαρχίας Δυτικής 
Αττικής που δημοσιεύτηκε στο ΦΕΚ 294/Β793 και αφορά 
τη σύσταση στο Δήμο Ιλίου ίδιου Ν.Π. με το όνομα: «Σχο¬ 
λική Επιτροπή 16ου Δημοτικού Σχολείου και 11ου Γυμνα- 
σίου και 15ου Νηπιαγωγείου Δήμου Νέων Λιοσίων Αττι¬ 
κής». 

2) Την αριθ. 474 / 99 απόφαση του Δημοτικού Συμβου¬ 
λίου του Δήμου Ιλίου, αποφασίζουμε: 

Τροποποιούμε το άρθρο 1 της 2523/24-3-93 απόφασης 
της Νομαρχίας Δυτικής Αττικής, ως εξής: 

Συστήνουμε στο Δήμο Ιλίου του Νομού Αττικής ίδιο Νο¬ 
μικό Πρόσωπο με το όνομα: «Σχολική Επιτροπή 11 ου Γυ¬ 
μνασίου Δήμου Ιλίου». 

Κατά τα λοιπά ισχύει ως έχει η 2523/24.3.93 απόφαση 
της Νομαρχίας Δυτικής Αττικής. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 2.500.000 δρχ. περίπου για το τρέχον οικονομικό 
έτος και 3.500.000 δρχ. περίπου για καθένα από τα επό¬ 
μενα οίκον, έτη. 

2. Για το σκοπό αυτό έχει εγγράφει πίστωση στον προϋ- 

πολογισμό του Δήμου Ιλίου ύψους 2.500.000 δρχ. στον 
Κ.Α. 211.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 51968 (7) 

Τροποποίηση της 6710/29.5.92 απόφασης της Νομαρ¬ 
χίας Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1) Την 6710/ 29-5-92 απόφαση της Νομαρχίας Δυτικής 
Αττικής που δημοσιεύτηκε στο ΦΕΚ418/Β'/1992 και αφο¬ 
ρά τη σύσταση στο Δήμο Ιλίου ίδιου Ν.Π. με το όνομα: 
«Σχολική Επιτροπή5ουΔημ.Σχ., ΙΙουΔημ.Σχ., 13ουΔημ. 
Σχ., 17ου Δημ. Σχ., 3ου Νηπ., 6ου Νηπ., 13ου Νηπ., 23ου 
Νηπ. Δήμου Νέων Λιοσίων». 

2) Την 2519/24.3.93 απόφαση του Περ/κού Δ/ντή Δυτι¬ 
κής Αττικής που αφορά την τροποποίηση της 6710/1992 
απόφασης της Νομαρχίας Δυτ. Αττικής ως προς το όνο¬ 
μα του Νομικού Προσώπου σε «Σχολική Επιτροπή 5ου, 
17ου Δημοτικών Σχολείων και 13ου, 26ου Νηπιαγωγείου 
Δήμου Ιλίου». 

3) Την 3696/24-2-95 απόφαση του Περ/κού Δ/ντή Δυτι¬ 
κής Αττικής που δημοσιεύτηκε στο ΦΕΚ 206/1995 τ. Β' και 
αφορά την τροποποίηση της 6710/1992 απόφασης της 
Νομαρχίας Δυτ. Αττικής ως προς το όνομα του Νομικού 
Προσώπου σε «Σχολική Επιτροπή 5ου, 17ου Δημοτικών 
Σχολείων Δήμου Ιλίου». 

4) Την αριθ. 472/1999 απόφαση του Δημοτικού Συμβου¬ 
λίου του Δήμου Ιλίου, αποφασίζουμε: 

Τροποποιούμε το άρθρο 1 της 6710/29-5-92 απόφασης 
της Νομαρχίας Δυτικής Αττικής ως εξής: 

Συστήνουμε στο Δήμο Ιλίου του Νομού Αττικής ίδιο Νο¬ 
μικό Πρόσωπο με το όνομα: «Σχολική Επιτροπή 5ου Δη¬ 
μοτικού Σχολείου Δήμου Ιλίου». 

Κατά τα λοιπά ισχύει ως έχει η 6710/29-5-92 απόφαση 
της Νομαρχίας Δυτικής Αττικής, όπως μεταγενέστερα 
τροποποιήθηκε με τις αριθ. 2519/1993 και 3696/1995 
αποφάσεις του Περ/κού Δ/ντή Δυτικής Αττικής. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 2.500.000 δρχ. περίπου για το τρέχον οικονομικό 
έτος και 3.500.000 δρχ. περίπου για καθένα από τα επό¬ 
μενα οικον. έτη. 

2. Γιατο σκοπό αυτό έχει εγγράφει πίστωση στον προϋ¬ 
πολογισμό του Δήμου Ιλίου ύψους 2.500.000 δρχ. στον 
Κ.Α. 211.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2000 
Με εντολή Γ εν. Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 14336 (8) 

Σύσταση αμιγούς δημοτικής επιχείρησης τουριστικής 
ανάπτυξης Νοτιάς Ρόδου Ν. Δωδεκανήσου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 277 του Π.Δ. 410/1995. 

2. Τις όμοιες του Νόμου 2503/1997. 

3. Τις διατάξεις του άρθρου 1 του Νόμου 2647/1998. 

4. Την Οικονομοτεχνική Μελέτη της ΑΝ.ΚΩ ΕΠΕ. 

5. Την αριθμ. 147/1999 απόφαση του Δημοτικού Συμ¬ 
βουλίου Νοτιάς Ρόδου, αποφασίζουμε: 

1. Εγκρίνουμε την σύσταση αμιγούς Δημοτικής Επιχεί¬ 
ρησης τουριστικής ανάπτυξης Νοτιάς Ρόδου του Νομού 
Δωδεκανήσου με την επωνυμία «ΔΗΜΟΤΙΚΗ ΕΠΙΧΕΙΡΗ¬ 
ΣΗ ΤΟΥΡΙΣΤΙΚΗΣ ΑΝΑΠΤΥΞΗΣ» (ΔΕΤΑΝΡ), ως ίδιο νομι¬ 
κό πρόσωπο ιδιωτικού δικαίου, το οποίο διέπεται από τις 
διατάξεις των άρθρων 277 έως 284, 287 ,291 και 304 του 
Π.Δ. 410/1995 (Δ.Κ.Κ.). 

2. Σκοπός της επιχείρησης είναι: 

α) Να υλοποιεί Κοινοτικά Προγράμματα πολιτισμού και 
τουριστικού χαρακτήρα. 

β) Να οργανώνει συναυλίες, μουσικές εκδηλώσεις σε 
συνεργασία με το δήμο και τους πολιτιστικούς φορείς 
του. 

γ) Να αναπτύσσει τη σύγχρονη επιχειρηματική δραστη¬ 
ριότητα σε τοπικό επίπεδο, η οποία σεβόμενη και αναδει- 
κνύοντας την ομορφιά του φυσικού περιβάλλοντος της 
περιοχής θα δημιουργήσει νέες θέσεις εργασίας, συμ¬ 
βάλλοντας στην συγκράτηση του πληθυσμού και ειδικά 
των νέων ανθρώπων. 

Επίσης θα επιφέρει μακροπρόθεσμα έσοδα στο δήμο 
και θα τονώνει την τοπική ιδιωτική οικονομία, με την προ¬ 
σέλκυση επισκεπτών από άλλες περιοχές της Ρόδου. 

δ) Την ύπαρξη ενός οργανωμένου φορέα, ο οποίος θα 
έχει την δυνατότητα να αξιοποιεί τις νέες δυνατότητες 
τουριστικής ανάπτυξης της, που θα προκύψουν στο μέλ¬ 
λον. 

ε) Την ανάδειξη και προστασία των δασικών εκτάσεων. 

στ) Τη διαμόρφωση - αξιοποίηση και ανάδειξη των πα¬ 
ραλιακών ζωνών του δήμου Νότιας Ρόδου. 

3. Η διάρκεια της επιχείρησης είναι είκοσι (20) έτη με δυ¬ 
νατότητα παράτασής της, μετά από σχετική απόφαση του 
Δημοτικού Συμβουλίου. 

4. Έδρα της Επιχείρησης, λόγω του αμιγούς χαρακτή¬ 
ρα της είναι ο Δήμος Νότιας Ρόδου Νομού Δωδεκανήσου. 

5. Η επιχείρηση διοικείται από 7μελές Διοικητικό Συμ¬ 
βούλιο, του οποίου τα μέλη ορίζονται μαζί με τους ανα- 
πληρωτές τους από το Δημοτικό Συμβούλιο. Στη σύνθεση 
του Διοικητικού Συμβουλίου είναι: 

- Δύο (2) τουλάχιστον μέλη είναι αιρετοί εκπρόσωποι 
του Δήμου. 

- Ένας (1) είναι εκπρόσωπος κοινωνικού φορέα της πε¬ 
ριοχής, ο οποίος μπορεί να αντικατασταθεί από τον φο¬ 
ρέα που τον όρισε και εκπροσωπεί. 

-Τα υπόλοιπα μέλη είναι δημότες ή κάτοικοιτου Δήμου, 
που έχουν πείρα ή γνώσεις σχετικές με το αντικείμενο της 
επιχείρησης. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο. Με 
απόφαση του Δημοτικού Συμβουλίου, μπορεί να προσλη- 
φθεί διευθυντής όχι από τα μέλη του. Στον κανονισμό 

προσωπικού του άρθρου 283 παρ. 2 καθορίζονται τα προ¬ 
σόντα που πρέπει να έχει ο διευθυντής της επιχείρησης. 

Στον Πρόεδρο και τον Αντιπρόεδρο του Διοικητικού 
Συμβουλίου για τις υπηρεσίες που παρέχουν στην επιχεί¬ 
ρηση, μπορεί να καταβάλλεται αποζημίωση, που ορίζεται 
με απόφαση του Δημοτικού Συμβουλίου, ύστερα από 
πρόταση του Διοικητικού Συμβουλίου της επιχείρησης. 
Με την ίδια διαδικασία μπορεί να καταβάλλεται αποζη¬ 
μίωση στα μέλη του Διοικητικού Συμβουλίου για τη συμ¬ 
μετοχή τους στις συνεδριάσεις του. 

Η θητεία του Διοικητικού Συμβουλίου ακολουθεί κατ’ 
αρχήν τη θητεία του Δημοτικού Συμβουλίου και σε κάθε 
περίπτωση λήγει το αργότερο τρεις (3) μήνες μετά την 
εγκατάσταση του Δημοτικού Συμβουλίου, που προκύπτει 
μετά από τις Δημοτικές Εκλογές. 

Από την άποψη των αρμοδιοτήτων και των εξουσιών το 
Διοικητικό Συμβούλιο διοικεί και διαχειρίζεται τις υποθέ¬ 
σεις που αφορούν την επιχείρηση εκτός από τις περιπτώ¬ 
σεις που είναι αρμόδιο το Δημοτικό Συμβούλιο, σύμφωνα 
με τις διατάξεις του ΔΚΚ ή τη συστατική του πράξη. 

6. Ο Δήμος Νότιας Ρόδου διαθέτει στην επιχείρηση σε 
μετρητά το ποσό των 25.000.000 δρχ. ως αρχικό κεφά¬ 
λαιο, το οποίο θα διατεθεί σε δύο ισόποσες δόσεις. 

7. Πόροι της επιχείρησης είναι τα έσοδα της επιχείρη¬ 
σης από την παροχή των υπηρεσιών της, πρόσοδοι από 
περιουσία, δάνεια, κληρονομιές, εισφορές, δωρεές, μι¬ 
σθώματα κ.λπ. 

8. Η επιχείρηση διαλύεται: 

α) Με τη συμπλήρωση του χρόνου διάρκειας, εκτός εάν 
έχει στο μεταξύ παραταθεί η διάρκεια της επιχείρησης. 

β) Με απόφαση του Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του. 

γ) Σε περίπτωση πτώχευσης της επιχείρησης. 


Μετά τη διάλυση ακολουθεί η εκκαθάριση. Στην εκκα¬ 
θάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις, ρευστοποιείται η περιουσία 
και πληρώνονται τα χρέη της επιχείρησης, μετά την εκκα¬ 
θάριση της περιουσίας της επιχείρησης όσα περιουσιακά 
στοιχεία απομένουν περιέρχονται στο Δήμο Νότιας Ρό¬ 
δου. 

9. Η παρούσα απόφαση προκαλεί δαπάνη σε βάρος του 
προϋπολογισμού οικονομικού έτους 1999 του Δήμου 
Νότιας Ρόδου ύψους 12.500.000 δρχ. και θα γραφεί ανά¬ 
λογη πίστωση στον Κ.Α. 

Τα επόμενα τέσσερα (4) οικονομικά έτη προκαλεί δα¬ 
πάνη το ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 7 Ιανουάριου 2000 

Με εντολή Γ εν. Γ ραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

□ 

Αριθ. Οικ. 1802 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μεννή Αγγελική του Μάρκου. 

Ο ΒΟΗΘΟΣ ΝΟΜΑΡΧΗΣ ΧΙΟΥ 

Με τη 1789/22.12.1999 απόφαση του Βοηθού Νομάρχη 
Χίου έχει χορηγηθεί στην Μεννή Αγγελική του Μάρκου 
άδεια ασκήσεως επαγγέλματος Κοινωνικού Λειτουργού. 

Χίος, 31 Δεκεμβρίου 1999 

Ο Βοηθός Νομάρχης 
Σ. ΚΑΡΜΑΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































